Bellas palabras anglesas meten o diacritico ta distinguir-las d'atras, como por eixemplo animé, exposé, lamé, öre, pâté, piqué y rosé, encara que tamién ye muit habitual veyer-las sin ell (por eixemplo, résumé/resumé, se gosa escribir resume en anglés americán). Un chicot numero d'amprens pueden fer servir diacriticos ta aclarar a pronunciación encara que no s'escriban asinas en a luenga orichinal, por eixemplo maté, d'o castellán hierba mate, u Malé, a capital d'as Maldivas, siguen en anglés o patrón francés d'accentuación.